OpenLLM-France/wikimedia huggingface dataset:
# Bandera de Cascàdia

La bandera de Cascàdia (anomenada també en anglès, Cascadia Doug flag o simplement Doug flag pel nom de l'avet de Douglas que apareix a la bandera), és un dels símbols principals i una bandera no oficial de la la bioregió de Cascàdia, que abasta aproximadament els estats d'Oregon i Washington dels Estats Units d'Amèrica, la província canadenca de la Colúmbia Britànica i altres parts del nord-oest del Pacífic d'Amèrica del Nord. Va ser dissenyada per Alexander Baretich, nadiu de Portland, el 1994.

## Descripció

La bandera està dividida en tres franges horitzontals, blau marí la superior, blanca la central i verda la inferior. Al centre carrega una silueta en verd fosc de l'avet de Douglas, i que arriba de la vora superior fins a la inferior.

### Simbolisme

Segons el Departament de la Bioregió de Cascadia, la bandera simbolitza "la bellesa natural i la inspiració que proporciona el nord-oest del Pacífic, i és una representació directa de la bioregió".
La franja blau marí simbolitza el cel, l'oceà Pacífic i el mar de Salish, així com la infinitat de rius de la bioregió, inclosos els rius Columbia, Snake i Fraser. El blanc representa els núvols i la neu i el verd representa els innombrables camps i boscos perennes de la regió. L'arbre simbolitza "la resistència, el desafiament i la resistència contra el foc, les inundacions, els canvis catastròfics i cada cop més contra l'home antropocèntric". La bandera és una declaració no verbal d'"AIXÒ ÉS CASCADIA I SOM CASCADIANS!"

### Colors

| Model de color | Blau | Blanc | Verd | Verd fosc |
| RGB | 18, 28, 192 | 255, 255, 255 | 8, 93, 5 | 0, 34, 0 |
| CMYK | 91-85-0-25 | 0-0-0-0 | 91-0-95-64 | 100-0-100-87 |
| HTML | #121CC0 | #FFFFFF | #085D05 | #002200 |

## Ús

La bandera de Cascàdia té els drets d'autor a nom d'Alexander Baretich i la seva empresa, la Cascadian Flag Cooperative, Inc. El seu permís s'ha d'obtenir abans de qualsevol ús.
La bandera també figurava a la samarreta de l'equip de futbol Seattle Sounders FC durant la temporada 2021–2022, mostrant-se a la part posterior sota del coll.
La banda de folk Fleet Foxes de Seattle va incloure la bandera a la part posterior del seu àlbum d'estudi Helplessness Blues de 2011.

## Referències

* 1 2 «The Cascadia Doug Flag» (en anglès). Our Flag. [Consulta: 22 novembre 2022].
* ↑ «Cascadia». Flags Of The World. [Consulta: 22 novembre 2022].
* ↑ «Symbolism of the Cascadian Flag» (en anglès). Porland Occupier, 22-06-2012 [Consulta: 22 novembre 2022].
* ↑ «The Cascadia Flag: Symbol of a Bioregion» (en anglès). Insiders [Consulta: 22 novembre 2022]. Arxivat 22 de novembre 2022 a Wayback Machine.
* ↑ Baretich, Alexander. «The Cascadian Flag: A Transformative Icon». Free- Cascadia.org. [Consulta: 23 novembre 2022].
* ↑ «Cascadian Bioregional Flag». U.S. Copyright Office1llengua=anglès. [Consulta: 22 novembre 2022].
* ↑ «Men's Seattle Sounders FC adidas Green 2021 Primary Authentic Custom Jersey». SEATTLE SOUNDERS FC. [Consulta: 22 novembre 2022].
* ↑ Petrusich, Amanda «Fleet Foxes». Pitchfork, 09-05-2011 [Consulta: 23 novembre 2022].
* ↑ «Helplessness Blues». Amazon. [Consulta: 23 novembre 2022].
# Dagueix

El dagueix, en hebreu דָּגֵשׁ, és un diacrític del sistema d'escriptura hebreu.
Gràficament, consisteix en un punt que es col·loca a l'interior d'una lletra. Existia abans un altre diacrític que indicava l'absència de dagueix, el rafé, en forma de ratlla superior o inferior, segons els casos. Aquest, però, ja no es fa servir si no és en determinats casos o en altres llengües que empren l'alfabet hebreu, com el jiddisch.

## Origen

El dagueix forma part del sistema inventat pels masoretes al segle vi per a fixar la pronunciació i el cant litúrgic de l'hebreu de la Bíblia hebrea.

## Mappiq

No s'ha de confondre el dagueix amb el mappiq. El mappiq és un punt que es col·loca només en la lletra he ה en posició final per a indicar que s'ha de pronunciar com a consonant i no com a suport de lectura (mater lectionis). Així, el mappiq permet per exemple de distingir סוּסָה [su'sa], l'euga, de סוּסָהּ [su'sah], el seu cavall (d'ella).

## Ús

Es distingeixen dos usos del dagueix :
* Per a indicar una mutació consonàntica. Es parla llavors de dagueix suau.
* Per a geminar la consonant que el porta. Es parla llavors de dagueix fort.

## Dagueix suau

S'anomena dagueix suau (en hebreu דגש קל) el punt que es col·loca en una consonant per a indicar la seua pronunciació fricativa. Sis lletres (anomenades begadkefat) poden portar dagueix suau.
    Amb dagueix Sense dagueix Lletra Nom Romanització AFI Lletra Nom Romanització AFI בּ bet b /b/ ב vet ḇ / v /v/ גּ guímel g /g/ ג guímel ḡ /ɣ/ דּ dàlet d /d/ ד dàlet ḏ /ð/ כּ, ךּ caf k /k/ כ, ך khaf ḵ / kh /χ/ פּ, ףּ pe p /p/ פ, ף fe p̄ / f /f/ תּ tav t /t/ ת tav ṯ /θ/
Les regles d'ús del dagueix suau depenen de la posició de la lletra en la paraula. Una begadkefat porta un dagueix suau quan es troba a principi de paraula o quan és la primera lletra d'una síl·laba que no segueix una vocal (ço és, quan segueix una síl·laba tancada).

## Dagueix fort

El dagueix fort (en hebreu דגש חזק) indica la geminació de la consonant que el porta. Es pot trobar en totes les lletres excepte les guturals (àlef א, he ה, het ח, ain ע) i la reix ר.
La geminació pot produir-se per motius diversos, entre els quals :
* Després d'una preposició que requereix la geminació de la lletra següent (per exemple després de l'article ה).
* Com a conseqüència de la desaparició d'una lletra: per un fenomen d'assimilació i de compensació, la lletra que segueix es troba geminada.
* A la conjugació "intensiva", la segona lletra radical d'un verb triliteral es gemina.
En el cas que una begadkefat hagi de rebre un dagueix fort, la seua pronunciació segueix la del dagueix suau.

## Pronunciació en hebreu israelià modern

En hebreu israelià modern ja no es distingeix la pronunciació oclusiva o fricativa de tres de les sis begadkefat. Així que les lletres guímel ג, dàlet ד i tau ת es pronuncien com si portessin dagueix, hagin de portar dagueix o no, respectivament : [g], [d] i [t].
# Utopia (mercat en línia)

Utopia era un mercat de la web fosca similar a Silk Road que facilitava la venda d'articles il·legals com ara narcòtics, armes de foc, informació robada de comptes bancaris i documents d'identitat falsificats. Utopia es va basar en Black Market Reloaded i hi té vincles.

## Història

Va ser llançat el 3 de febrer de 2014 només per ser tancat per la policia holandesa vuit dies després. Els agents encoberts van poder comprar grans quantitats d'èxtasi (MDMA) i cocaïna. A més confiscaren 900 bitcoin (aleshores amb un valor aproximat de 363.000 £).

## Referències

* ↑ «Silk Road-alike "Utopia" dark-net market seized by Dutch police». Naked Security by Sophos, February 13, 2014.
* ↑ «Còpia arxivada». , 31 December 2013 [Consulta: 14 febrer 2022]. Arxivat 18 April 2015$^{[Datemismatch]}$ a Wayback Machine. «Còpia arxivada». Arxivat de l'original el 2015-04-18. [Consulta: 14 febrer 2022].
* ↑ Carola Frediani. «In search of Utopia in the Deep Web». The Daily Dot, February 7, 2014. Arxivat de l'original el September 1, 2017. [Consulta: June 19, 2018].
* ↑ «Còpia arxivada». DeepDotWeb, 03-02-2014 [Consulta: 14 febrer 2022]. Arxivat 18 April 2015$^{[Datemismatch]}$ a Wayback Machine. «Còpia arxivada». Arxivat de l'original el 2015-04-18. [Consulta: 14 febrer 2022].
* ↑ «Utopia drugs market forced off Tor by Dutch police». , 12-02-2014.
* ↑ Leo Kelion. «Five arrested in Utopia dark net marketplace crackdown». BBC News, February 12, 2014. [Consulta: June 19, 2018].
# IFR

IFR té els següents significats:
* Instrumental Flight Rules o Regles de vol instrumental
* Infection Fatality Rate, la taxa de letalitat que inclou els asimptomàtics d'una malaltia.
# Autonomia Integral

Autonomia Integral (AI) fou un partit polític italià amb base a la província de Trento, d'inspiració centrista, dirigit per Enrico Pruner. Va sorgir el 1982 com a escissió centrista del Partit Popular Trentino Tirolès (PPTT), mentre que la resta del partit s'integrà a la Unió Autonomista Trentino Tirolesa (UATT).
A les eleccions regionals de Trentino-Tirol del Sud de 1983 va treure el 3,1% i dos consellers. Després del Congrés del 29 de maig de 1987 va decidir unificar-se amb la Unió Autonomista Trentino Tirolesa (UATT) i altres grups nacionalistes menors, fundant el 17 de gener de 1988 el Partit Autonomista Trentino Tirolès.

## Referències

* ↑ Franco Panizza (2007) Autonomisti in Trentino-Una tradizione che apre al futuro «PDF». Arxivat de l'original el 2011-07-22. [Consulta: 13 febrer 2009].
# Verònica Canals i Riba

Verònica Canals i Riba (Encamp, 29 d'octubre de 1970) és una empresària i política andorrana que ocupà el càrrec de ministra de Turisme des del 21 de maig de 2019 sota el govern de Xavier Espot.
Nascuda a Encamp, Canals obtingué un grau en Economia per la Universitat d'Estrasburg i un màster en Administració Empresarial per l'HEC Montréal. Va treballar en Adecco a Espanya i va retornar a Andorra per treballar en Grandvalira-Saetde (l'empresa que dirigeix algunes de les estacions d'esquí andorranes) l'any 1999, sent la seua directora nacional fins que abandonà el càrrec l'estiu del 2018.
El 21 de maig de 2019, el cap de govern recentment elegit Xavier Espot la va nomenar ministra de Turisme. El 5 de maig de 2021 va anunciar que dimitia "per raons estrictament personals i familiars", i serà succeïda per Jordi Torres al juliol.

## Referències

* ↑ «Verònica Canals Riba». Liberals d'Andorra. Arxivat de l'original el 2021-05-15. [Consulta: 13 juny 2021].
* ↑ «Ministeri de Turisme». Govern d'Andorra. Arxivat de l'original el 2019-07-02. [Consulta: 13 juny 2021].
* ↑ «Els ministres 'més desconeguts'». Altaveu, 21-05-2019.
* ↑ «Decret del 21-5-2019 pel qual el cap de Govern nomena els membres del Govern i els seus càrrecs respectius». Butlletí Oficial del Principat d'Andorra. Govern d'Andorra, 21-05-2019.
* ↑ Llacuna, Alba. «Verònica Canals dimiteix i obliga Espot a reestructurar l'Executiu». El Periòdic d'Andorra, 06-05-2021.
# Parabothus budkeri

Parabothus budkeri és un peix teleosti de la família dels bòtids i de l'ordre dels pleuronectiformes.

## Distribució geogràfica

Es troba a les costes del Mar Roig.

## Referències

* ↑ The Taxonomicon (anglès)
* ↑ FishBase (anglès)
# Baghdadita

La baghdadita és un mineral de la classe dels silicats, que pertany al grup de la wöhlerita. Rep el nom de Bagdad, la capital d'Iraq, pas on es troba la localitat tipus.

## Característiques

La baghdadita és un silicat de fórmula química Ca₃(Zr,Ti)(Si₂O₇)O₂. Cristal·litza en el sistema monoclínic. La seva duresa a l'escala de Mohs és 6.
Segons la classificació de Nickel-Strunz, la baghdadita pertany a «09.BE - Estructures de sorosilicats, amb grups Si₂O₇, amb anions addicionals; cations en coordinació octaèdrica [6] i major coordinació» juntament amb els següents minerals: wadsleyita, hennomartinita, lawsonita, noelbensonita, itoigawaïta, ilvaïta, manganilvaïta, suolunita, jaffeïta, fresnoïta, burpalita, cuspidina, hiortdahlita, janhaugita, låvenita, niocalita, normandita, wöhlerita, hiortdahlita I, marianoïta, mosandrita, nacareniobsita-(Ce), götzenita, hainita, rosenbuschita, kochita, dovyrenita, baritolamprofil·lita, ericssonita, lamprofil·lita, ericssonita-2O, seidozerita, nabalamprofil·lita, grenmarita, schüllerita, lileyita, murmanita, epistolita, lomonossovita, vuonnemita, sobolevita, innelita, fosfoinnelita, yoshimuraïta, quadrufita, polifita, bornemanita, xkatulkalita, bafertisita, hejtmanita, bykovaïta, nechelyustovita, delindeïta, bussenita, jinshajiangita, perraultita, surkhobita, karnasurtita-(Ce), perrierita-(Ce), estronciochevkinita, chevkinita-(Ce), poliakovita-(Ce), rengeïta, matsubaraïta, dingdaohengita-(Ce), maoniupingita-(Ce), perrierita-(La), hezuolinita, fersmanita, belkovita, nasonita, kentrolita, melanotekita, til·leyita, kil·lalaïta, stavelotita-(La), biraïta-(Ce), cervandonita-(Ce) i batisivita.

## Formació i jaciments

Va ser descoberta al mont Dupezeh, a Hero, dins la regió de Qala-Diz, a l'Iraq. També ha estat descrita a Alemanya, Escòcia, Noruega, Polònia, Rússia i el Japó.

## Referències

* ↑ «Baghdadite» (en anglès). Mindat. [Consulta: 4 novembre 2018].
# Delirium Tremens (cervesa)

Delirium Tremens és una marca de cervesa belga pale ale produïda per la cerveseria Huyghe a Melle, província de Flandes Oriental.
Delirium Tremens es va començar a fabricar el 26 de desembre del 1989. La cervesa utilitza tres tipus de llevats i s'envasa en una ampolla de vidre que està pintada imitant ceràmica. L'any 1992, es va fundar la Confrerie van de Roze Olifant (Germanor de l'Elefant Rosat) per promoure la delirium tremens i altres cerveses de Melle. El nom és una al·lusió al Delirium tremens una paraula de l'argot medical llatí que significa «deliri tremolós», comunament conegut com a la tercera fase del síndrome d'abstinència, que indica una violenta malaltia induïda per l'abús d'alcohol després de la retirada.

## Cerveses de temporada i edicions especials

* Delirium Noël (10% vol.)
* Delirium Nocturnum (8,5% vol.)
* Delirium Hivernum (8% vol.)
* Delirium Argentum (7,8% vol.)
* Delirium Deliria (8% vol.)

## Premis

Delirium Tremens va ser nomenada "Millor Cervesa al Món" l'any 1998 en el Certamen Mundial de Cervesa de Chicago, Illinois, Estats Units. Stuart Kallen li dona el lloc número 1 a The 50 Greatest Beers in the World.

## Referències

* ↑ Hahn, Fritz «A Welcome Home» (en anglès). The Washington Post, 10-01-2003.
* ↑ St. Onge, Peter «Sip of the Week» (en anglès). Charlotte Observer, 11-10-2006.
* ↑ Stuart A. Kallen, The 50 Greatest Beers in the World, Replica Books, 1999. ISBN 0-7351-0086-1, ISBN 978-0-7351-0086-2

## Enllaços externs

* Web oficial
* Pascal Kolkman's Delirium Tremens page Arxivat 2007-10-24 a Wayback Machine.
* RateBeer
# Dagonville

Dagonville és un municipi francès situat al departament del Mosa i a la regió del Gran Est. L'any 2007 tenia 81 habitants.

## Demografia
### Població

El 2007 la població de fet de Dagonville era de 81 persones. Hi havia 36 famílies, de les quals 12 eren unipersonals (12 dones vivint soles i 12 dones vivint soles), 8 parelles sense fills i 16 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 42 habitatges, 34 eren l'habitatge principal de la família, 5 eren segones residències i 3 estaven desocupats. Tots els 42 habitatges eren cases. Tots els 34 habitatges principals que hi havia estaven ocupats pels seus propietaris; 2 tenien dues cambres, 5 en tenien tres, 9 en tenien quatre i 18 en tenien cinc o més. 24 habitatges disposaven pel capbaix d'una plaça de pàrquing. A 16 habitatges hi havia un automòbil i a 12 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Dagonville el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 4 | 80 a 84 | 0 |
| 0 | 75 a 79 | 4 |
| 8 | 70 a 74 | 4 |
| 4 | 65 a 69 | 4 |
| 0 | 60 a 64 | 0 |
| 0 | 55 a 59 | 0 |
| 8 | 50 a 54 | 4 |
| 0 | 45 a 49 | 4 |
| 4 | 40 a 44 | 0 |
| 4 | 35 a 39 | 4 |
| 0 | 30 a 34 | 0 |
| 4 | 25 a 29 | 0 |
| 0 | 20 a 24 | 0 |
| 4 | 15 a 19 | 0 |
| 4 | 10 a 14 | 4 |
| 0 | 5 a 9 | 4 |
| 0 | 0 a 4 | 0 |

## Economia

El 2007 la població en edat de treballar era de 55 persones, 40 eren actives i 15 eren inactives. De les 40 persones actives 36 estaven ocupades (24 homes i 12 dones) i 4 estaven aturades (4 dones i 4 dones). De les 15 persones inactives 3 estaven jubilades, 5 estaven estudiant i 7 estaven classificades com a «altres inactius».

### Activitats econòmiques

L'any 2000 a Dagonville hi havia 5 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* Résumé statistique Fitxa resum de dades estadístiques de Dagonville a l'INSEE.
* Évolution et structure de la population Fitxa amb el detall de dades de Dagonville a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# IFOR

La Força d'Implementació (en anglès: Implementation Force, més coneguda pel seu acrònim IFOR) fou una força multinacional de l'OTAN a Bòsnia i Hercegovina en virtut d'un any de mandat, del 20 de desembre de 1995 al 20 de desembre de 1996, sota el codi Operació Conjunta Endeavour per aplicar els annexos militars de l' Acord Marc General de Pau (GFAP) a Bòsnia i Hercegovina, després d'haver pres el relleu de l'UNPROFOR.
Els Acords de Dayton o GFAP, firmats a París el 14 de desembre de 1995, van ser el resultat d'una llarga sèrie d'esdeveniments. En particular, els fracassos dels plans de pau oferts abans i durant la guerra de Bòsnia, l'Operació Tempesta dels croats l'agost de 1995 i les seves seqüeles, les atrocitats sèrbies de Bòsnia, en particular la matança de Srebrenica, i la utilització de forces de pau d'UNPROFOR com a escuts humans contra l'Operació Força Deliberada de l'OTAN.
L'almirall Leighton Smith (Comandant en Cap de les Forces Aliades del Sud d'Europa (CINCSOUTH)) va actuar com a Comandant de la Força Conjunta per a l'operació. Va dirigir l'operació des de la caserna general a Zagreb i, posteriorment, des de març de 1996 des de Sarajevo. El general Michael Walker, comandant de l'ARRC (Cos de Reacció Ràpida del comandament Aliat), va actuar com a Comandant del component terrestre de l'Operació, dirigint-la des de la caserna general de Kiseljak, i des de gener de 1996 des d'Ilidza. Aquest va ser el primer desplegament de forces de terra de l'OTAN. El component terrestre de l'operació va ser conegut com a Operation Joint Endeavour (Operació Esforç Conjunt).
El 21 de desembre de 1996 la tasca de l'IFOR va ser assumida per la SFOR.
En aquell moment, IFOR havia mobilitzat tropes de 32 països, amb unes 54.000 unitats al país (Bòsnia i Hercegovina) i al voltant de 80.000 soldats en total (amb el suport i la reserva de les tropes estacionades a Croàcia, Hongria, Alemanya, Itàlia, i també als vaixells al mar Adriàtic). En les fases inicials de l'operació, gran part de la composició inicial de l'IFOR va consistir a canviar les banderes de les unitats de l'operació UNPROFOR.
Les tasques del component terrestre es van dur a terme per tres divisions plurinacionals:
* Mostar (SE) - Comandament francès.
* Banja Luka (SO) - Comandament britànic.
* Tuzla (N) - Comandament americà.

## Vegeu també

* EUFOR
* OTAN
* SFOR
* UNPROFOR

## Enllaços externs

* Lecciones desde Bosnia: L'experiència IFOR per Larry Wentz (1998)
* Meta: Bòsnia per Pascale Siegel (1998)
* Pàgina oficial de l'IFOR (anglès)
# Asociación de Industrias Alicantinas del Helado y Derivados S.A.

La Asociación de Industrias Alicantinas del Helado y Derivados S.A. (AIADHESA), coneguda com a Gelats Alacant per la seua principal marca comercial, és una empresa del sector gelater que té seu social a Alacant. Va ser fundada en l'any 1972 amb 35 accionistes, petits artesans del gelat.
Hui dia ocupa el primer lloc de posició en facturació entre les empreses del sector amb capital 100% espanyol. És constituïda per més de 200 socis, i els seus productes es venen a més de 22.000 punts a tot arreu d'Espanya i també per a l'exportació. Les seues marques comercials són Helados Alacant i Antiu Xixona Helados.

## Referències

* ↑ Peiro, Isabel Rueda. Asociación y cooperación de las micro, pequeña y mediana empresas: México, Chile, Argentina, Brasil, Italia y España (en castellà). Universidad Nacional Autónoma de México, Instituto de Investigaciones Económicas [y] Facultad de Contaduría y Administración, 1999, p. 179. ISBN 978-968-842-919-8.

## Enllaços externs

* Lloc web de l'empresa
Gastronomia dels territoris catalanoparlants :
Companatges i condiments :
# Paradoxornis de Zappey

El paradoxornis de Zappey (Sinosuthora zappeyi) és una espècie d'ocell passeriforme de la família dels paradoxornítids (Paradoxornithidae), tot i que sovint encara se'l troba classificat amb els sílvids (Sylviidae). Habita els boscos del sud-oest de la Xina. El seu estat de conservació es considera vulnerable.
El nom específic de Zappey fa referència a Walter Reeves Zappey (1878-1914), col·leccionista nord-americà de la Universitat Harvard i preparador al Museu de zoologia comparada.

## Referències

* ↑ Fundació Barcelona Zoo; Institut Català d’Ornitologia; TERMCAT, Centre de Terminologia. «paradoxornis de Zappey». Diccionari dels ocells del món. TERMCAT. [Consulta: 29 agost 2022].
* ↑ «Sylviid babblers, parrotbills, white-eyes». IOC World Bird List Version 11.1. International Ornithologists' Union, 01-01-2021.
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 636. ISBN 978-84-16728-37-4.
* ↑ BirdLife International. «Grey-hooded Parrotbill. Suthora zappeyi (formerly as: Sinosuthora zappeyi)» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2016. [Consulta: 29 agost 2022].
# Bainbridge Island

Bainbridge Island és una població dels Estats Units a l'estat de Washington. Segons el cens del 2000 tenia 22.308 habitants.

## Demografia

Segons el cens del 2000, Bainbridge Island tenia 20.308 habitants, 7.979 habitatges, i 5.784 famílies. La densitat de població era de 284 habitants per km².
Dels 7.979 habitatges en un 36,8% hi vivien nens de menys de 18 anys, en un 63,1% hi vivien parelles casades, en un 7,1% dones solteres, i en un 27,5% no eren unitats familiars. En el 22,6% dels habitatges hi vivien persones soles el 9,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,52 i el nombre mitjà de persones que vivien en cada família era de 2,98.
Per edats la població es repartia de la següent manera: un 26,7% tenia menys de 18 anys, un 3,6% entre 18 i 24, un 23,8% entre 25 i 44, un 33,1% de 45 a 60 i un 12,8% 65 anys o més.
L'edat mediana era de 43 anys. Per cada 100 dones de 18 o més anys hi havia 90 homes.
La renda mediana per habitatge era de 70.110 $ i la renda mediana per família de 83.415 $. Els homes tenien una renda mediana de 65.853 $ mentre que les dones 42.051 $. La renda per capita de la població era de 37.482 $. Aproximadament el 3% de les famílies i el 4,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Bainbridge Island». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 13 agost 2010].
* ↑ «Geographic Comparison Table- Bainbridge Island». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 13 agost 2010].